Ego Matildis, comitissa Nivernensis, notum facio universis, presentes litteras inspecturis, quod ego juravi super sacrosancta evangelia karissimo domino meo Philippo, Dei gratia illustri Francie regi, quod ego faciam eidem bonum et fidele servicium contra omnes homines et feminas qui possunt vivere et mori; et quod me non maritabo, nisi per gratum et voluntatem ipsius. De hiis autem conventionibus firmiter tenendis, dedi plegios eidem domino regi meos homines quos mecum habebam per sacramentum eorum, tali modo quod, si ego, quod absit, deficerem de dictis conventionibus tenendis domino regi, ipsi tenentur venire ad dominum regem cum omnibus terris et feodis suis que de me tenentur et ipsum contra me juraretur donec esset ei emendatum ad gratum suum; et quocienscunque dominus rex me requisierit ego faciam ei habere talia sacramenta hominum meorum qui non fuerunt presentes mecum coram domino rege de omnibus illis scilicet quos habere potero, bona fide, et sine malo ingenio; et similiter fidelitates villarum mearum. Quod ut firmum et stabile perseveret, presentes litteras scribi mei appositione muniri. Actum, Meloduni, anno Domini Mº CCº vicesimo-primo, mense februario.